आगरा में झगड़े की सूचना पर मौके पर पहुंचे पुलिस इंस्पेक्टर का चश्मा गुम हो गया. इसके बाद इंस्पेक्टर ने एफआईआर भी दर्ज कराई. इसे ढूंढने में पुलिस की टीम जुट गई. उस चश्मे की कीमत दस हजार रुपये बताई जा रही है. मामला हरीपर्वत थाना क्षेत्र के बुढ़ान सैयद इलाके का है. बताया जा रहा है कि इंस्पेक्टर महेश गौतम झगड़ा शांत कराने में लग गए और चश्मा गाड़ी में ही भूल गए.जब वापस गाड़ी में आए तो चश्मा गायब था. इसके बाद थाने का स्टाफ सीसीटीवी फुटेज खंगालने में जुट गए.